mercoledì 14 ottobre 2015
Matine di ogni matine
Matine sglavine, matine pipine,
Tal grîs i sgrisui de Sierade,
E la voie di vê il fûc piât cence voie nissune
Di impiâlu.
Une scusse di scûr che ten dûr
Fin a buinore,
Fin a ore di lâ a vore
E scugnî ancje sei contents.
Matine clopadice, çuete,
Vistude cui vistîts che e veve prin
Di indurmidîsi
E di fâ fature a cjatâ puest
Par une gnove plete.
Matine cence un braç,
Cence une gjambe,
E pûr lis mans za suiadis intun straç
milante voltis,
La zornade di front
Simpri brute, simpri putane,
Tant che une padiele cence mantie.
Scrit di gelo stellato a lis 08:31 Etichetis: cjançons par furlan
Iscriviti a: Commenti sul post (Atom)
ita_Latn fur_Latn fur_Latn fur_Latn fur_Latn ita_Latn fur_Latn fur_Latn fur_Latn fur_Latn umb_Latn fur_Latn bjn_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn